**Ministru kabineta noteikumu projekta "Grozījums Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījums Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem"" (turpmāk – noteikumu projekts) izstrādāts, lai noteiktu kādā apmērā sedzami zvērināta tiesu izpildītāja amata darbības veikšanai nepieciešamie izdevumi lietās par tiesas un ārpustiesas dokumentu izsniegšanu Latvijā saskaņā ar ārvalsts kompetentas iestādes lūgumu.  Noteikumu projekts stājas spēkā 2019. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2018. gada 12. aprīļa likums "Grozījumi Tiesu izpildītāju likumā", saskaņā ar kuru no 2019. gada 1. janvāra zvērinātiem tiesu izpildītājiem noteikta funkcija - tiesas un ārpustiesas dokumentu izsniegšana Latvijā saskaņā ar ārvalsts kompetentas iestādes lūgumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārvalstu tiesas un ārpustiesas dokumentu izsniegšana Latvijā tiek īstenota kopš 1992. gada 11. novembra, kad tika noslēgts pirmais tiesiskās palīdzības līgums ar Latvijas Republiku, Igaunijas Republiku un Lietuvas Republiku un secīgi vēlāk arī virkne citu divpusējās tiesiskās palīdzības līgumu. Savukārt plašāka tiesiskā sadarbība attīstījās ar 1995. gada 21. februāri, kad Latvija pievienojās Hāgas 1965. gada 15. novembra konvencijai par tiesas un ārpustiesas dokumentu izsniegšanu civillietās un komerclietās (turpmāk – Hāgas konvencija), un vēlāk ar 2004. gada 1. maiju, kad tika piemērota Regula (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs, kas tika aizstāta ar Eiropas Parlamenta un Padomes Regulu (EK) Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs (dokumentu izsniegšana), un ar ko atceļ Padomes regulu Nr. 1348/2000 (turpmāk – regula Nr. 1393/2007).  Līdz 2014. gadam dokumentu izsniegšana Latvijā tika īstenota ar centrālās iestādes - Tieslietu ministrijas starpniecību, kas ārvalstu tiesu dokumentu izsniegšanas lūgumus pārsūtīja izpildei kompetentajām tiesām. No 2014. gada 1. janvāra personai, kuras deklarētā dzīvesvieta, dzīvesvieta, atrašanās vieta vai juridiskā adrese ir Latvijā un kuras adrese ir zināma, ārvalstu tiesas un ārpustiesas dokumentus izsniedz tiesa, pamatojoties uz ārvalsts kompetentās iestādes lūgumu par tiesas vai ārpustiesas dokumentu izsniegšanu un tiesneša lēmumu par ārvalsts dokumenta izsniegšanas lūguma pieļaujamību. Attiecīgi dokumentu izsniegšanas funkciju veic tiesas, savstarpēji sadarbojoties ar ārvalstu kompetentajām iestādēm (gan tiesām, gan tiesu izpildītājiem). Atbilstoši spēkā esošajam tiesiskajam regulējumam dokumentu izsniegšanu tiesas nodrošina, neprasot ārvalstu kompetentajām iestādēm atlīdzināt izmaksas, kas saistītas ar tiesneša un tiesas darbinieku darba ieguldījumu vai citām administratīvajām izmaksām, nodrošinot ārvalsts kompetento iestāžu lūgumu izpildi.  Ar 2018. gada 12. aprīļa likumu "Grozījumi Tiesu izpildītāju likumā" no 2019. gada 1. janvāra zvērinātiem tiesu izpildītājiem noteikta jauna funkcija – veikt tiesas un ārpustiesas dokumentu izsniegšanu Latvijā saskaņā ar Hāgas konvenciju un regulu Nr. 1393/2007.  Tiesas pavēstes un citu dokumentu piegāde jau šobrīd noteikta kā viena no zvērināta tiesu izpildītāja amata darbībām, kas tiek veikta pēc ieinteresēto personu lūguma. Tiesu izpildītāju likuma 74. panta pirmajā daļā minētas amata darbības, kuras zvērināts tiesu izpildītājs veic pēc ieinteresētās personas lūguma. Par šo amata darbību veikšanu atbilstoši Tiesu izpildītāju likuma 79. pantam atlīdzības apmēru nosaka atbilstoši taksei. Amata atlīdzības takses apmēri noteikti Ministru kabineta 2012. gada 26. jūnija noteikumos Nr. 451 "Noteikumi par zvērinātu tiesu izpildītāju amata atlīdzības taksēm". Papildus zvērināta tiesu izpildītāja atlīdzībai, attiecīgo amata darbību izpildes procesā zvērinātam tiesu izpildītājam rodas arī citi izdevumi (piemēram, izdevumi, kas saistīti ar pasta pakalpojumu izmantošanu, ceļa izdevumi), kas ir līdzīgi izpildu darbību veikšanai nepieciešamajiem izdevumiem, bet kuriem nav atsevišķa normatīvā regulējuma. Atbilstoši Tiesu izpildītāju likuma 140. panta otrajai daļai ieņēmumus no zvērināta tiesu izpildītāja prakses veido maksājumi par amata darbību veikšanu un maksājumi ar tiesas un citu institūciju nolēmumu izpildi un citu zvērināta tiesu izpildītāja profesionālo darbību saistīto izdevumu segšanai. Ievērojot minēto, Tiesu izpildītāju likuma 74. panta trešajā daļā likumdevējs noteicis, ka ar amata darbību veikšanu saistīto faktisko izdevumu apmēra noteikšanai attiecībā uz visām minētā likuma 74. panta pirmajā daļā uzskaitītajām amata darbībām piemēro noteikumus par izpildu darbību veikšanai nepieciešamajiem izdevumiem. Līdzīgi jautājums tiek regulēts arī attiecībā uz izdevumiem, kas rodas saistībā ar mantojuma apsardzības darbību veikšanu, un šādu izdevumu apmēra noteikšanas kārtību (Tiesu izpildītāju likuma 77.10 panta otrā daļa). Izpildu darbību veikšanai nepieciešamo izdevumu apmēru nosaka Ministru kabineta 2014. gada 7. janvāra noteikumi Nr. 9 "Noteikumi par izpildu darbību veikšanai nepieciešamajiem izdevumiem" (turpmāk – noteikumi Nr. 9).  Ņemot vērā minēto atbilstoši Tiesu izpildītāju likuma 74. panta trešajai daļai izdevumos, kas saistīti ar zvērināta tiesu izpildītāja veiktu dokumentu piegādi, ietilpst zvērināta tiesu izpildītāja amata atlīdzība takses apmērā un amata darbības veikšanai nepieciešamie izdevumi. Amata darbības veikšanai nepieciešamo izdevumu apmēru šādos gadījumos nosaka atbilstoši normatīvajiem aktiem par izpildu darbību veikšanai nepieciešamajiem izdevumiem. Proti, atbilstoši Tiesu izpildītāju likumā noteiktajam izdevumu, kas zvērinātam tiesu izpildītājam rodas, veicot tiesas pavēstes un citu dokumentu piegādi, apmēru un šādu izdevumu segšanas kārtību nosaka, piemērojot noteikumus Nr. 9.  Atbilstoši Tiesu izpildītāju likuma 74. panta piektajai daļai (likuma redakcijā, kas būs spēkā no 2019. gada 1. janvāra) izdevumos, kas saistīti ar tiesas un ārpustiesas dokumentu izsniegšanu minētā panta ceturtajā daļā noteiktajos gadījumos, veido zvērināta tiesu izpildītāja amata atlīdzība takses apmērā, zvērināta tiesu izpildītāja amata darbības veikšanai nepieciešamie izdevumi un Latvijas Zvērinātu tiesu izpildītāju padomes izdevumi, kas saistīti ar dokumentu saņēmējas iestādes funkcijas veikšanu. Tāpat minētā norma noteic, ka zvērināta tiesu izpildītāja amata darbības veikšanai nepieciešamo izdevumu apmēru nosaka atbilstoši normatīvajiem aktiem par izpildu darbību veikšanai nepieciešamajiem izdevumiem. Līdz ar to Tiesu izpildītāju likumā attiecībā uz izdevumu, kas zvērinātam tiesu izpildītājam radīsies, veicot dokumentu piegādi saskaņā ar Hāgas konvenciju un regulu Nr. 1393/2007, apmēra noteikšanu likumdevējs paredzējis analoģisku risinājumu. Ņemot vērā minēto, nosakot amata darbību veikšanai nepieciešamo izdevumu apmēru, piemērojami noteikumi Nr. 9.  Hāgas konvencijas 12. pants nosaka pienākumu iesniedzējam maksāt vai atlīdzināt izmaksas par tiesu varas amatpersonu vai saskaņā ar lūguma saņēmējas valsts nacionālo tiesību normām kompetentu personu nodarbināšanu. Savukārt saskaņā ar regulu Nr. 1393/2007 (16. apsvērums), lai veicinātu tiesas pieejamību, izmaksām, kas radušās tāpēc, ka ir nodarbināta tiesu varas amatpersona vai persona, kas ir kompetenta saskaņā ar saņēmējas dalībvalsts tiesību aktiem, būtu jāatbilst vienreizējai fiksētai samaksai, ko attiecīgā dalībvalsts iepriekš noteikusi, ievērojot proporcionalitātes un nediskriminācijas principu. Prasībai par vienreizēju fiksētu samaksu nevajadzētu ierobežot dalībvalstu iespēju par dažādiem pakalpojumu veidiem noteikt dažādas samaksas, ja ir ievēroti minētie principi. Savukārt regulas Nr. 1393/2007 11. pants nosaka, ka izmaksas, kas radušās tāpēc, ka ir nodarbināta tiesu varas amatpersona vai persona, kas ir kompetenta saskaņā ar saņēmējas dalībvalsts tiesību aktiem, atbilst vienreizējai fiksētai samaksai, ko attiecīgā dalībvalsts iepriekš noteikusi, ievērojot proporcionalitātes un nediskriminācijas principu.  Ievērojot minēto prasību, ar noteikumu projektu tiek noteikts, ka lietās par tiesas un ārpustiesas dokumentu izsniegšanu Latvijā saskaņā ar Hāgas konvenciju un regulu Nr. 1393/2007 izdevumus, kas saistīti ar dokumentu izsniegšanu, sedz fiksētas summas veidā 17 *euro* apmērā. Minētā summa atbilst to vidējo izdevumu apmēram, kādu praksē atbilstoši noteikumos Nr. 9 katrai izdevumu pozīcijai jau šobrīd noteiktajiem apmēriem sedz ieinteresētā persona gadījumos, kad izdevumi sedzami saskaņā ar Tiesu izpildītāju likuma 74. panta trešo daļu.  Minētajā summā ietilpst:  - ceļa izdevumi nokļūšanai dokumenta izsniegšanas vietā (vidēji 10 *euro* vienā dokumentu piegādes lietā);  - citi administratīvi izdevumi, piemēram, papīra iegāde, veidlapu drukāšana u.c. (vidēji 7 *euro* vienā dokumentu piegādes lietā).  Noteikumu projekta spēkā stāšanās saskaņota ar Tiesu izpildītāju likumā ietverto grozījumu (par zvērināta tiesu izpildītāja pienākumu veikt tiesas un ārpustiesas dokumentu izsniegšanu Latvijā saskaņā ar Hāgas konvenciju un regulu Nr. 1393/2007 un Latvijas Zvērinātu tiesu izpildītāju padomes pienākumu īstenot dokumentu saņēmējas iestādes funkciju) spēkā stāšanos. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Zvērinātu tiesu izpildītāju padome. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz zvērinātiem tiesu izpildītājiem. Atbilstoši Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" maksimālais zvērinātu tiesu izpildītāju skaits – 101.  Tāpat noteikumu projekts attiecas uz personām, kuras vēlēsies Hāgas konvencijā un regulā Nr. 1393/2007 noteiktos dokumentus adresātam Latvijā piegādāt ar zvērināta tiesu izpildītāja starpniecību. Precīzu skaitlisko apmēru nav iespējams noteikt. Turklāt atbilstoši praksē konstatētajam minētie dokumenti var tikt izsniegti to adresātam arī tieši pasta sūtījuma veidā, proti, neiesaistot dalībvalstu noteiktās dokumentu izsniegšanas lūgumu izpildes centrālās iestādes.  Līdz 2014. gadam dokumentu izsniegšana Latvijā tika īstenota ar centrālās iestādes - Tieslietu ministrijas starpniecību, kas tiesas dokumentu izsniegšanas lūgumus pārsūtīja izpildei kompetentajām tiesām. Atbilstoši Tieslietu ministrijas apkopotiem statistikas datiem līdz 2014. gadam, kad ministrija pildīja centrālās iestādes funkcijas, saskaņā ar regulu Nr. 1393/2007 Tieslietu ministrija no ārvalstīm 2010. gadā saņēma 365 tiesiskās palīdzības lūgumus par dokumentu izsniegšanu, savukārt 2011. gadā – 431, 2012. gadā – 341, 2013. gadā – 395, 2014. gadā – 435 lūgumus. Kopš 2014. gada dokumentu izsniegšanas funkciju veic tiesas savstarpēji sadarbojoties ar ārvalstu kompetentajām iestādēm. Dati par 2015. un 2016. gadu nav pieejami, bet prakse liecina, ka tiesiskās palīdzības lūgumu skaits pieaug un provizoriski tas varētu pārsniegt 500 lūgumu skaitu gadā. Savukārt saskaņā ar Hāgas konvenciju Tieslietu ministrija no ārvalstīm 2010. gadā saņēma 9 tiesiskās palīdzības lūgumus par dokumentu izsniegšanu, bet 2011. gadā – 16, 2012. gadā – 14, 2013. gadā – 10, 2014. gadā – 35 lūgumus, 2015. gadā – 30 lūgumus un 2016. gadā - 29 lūgumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav tiešas ietekmes uz tautsaimniecību un administratīvo slogu. 2018. gada 12. aprīļa likumā "Grozījumi Tiesu izpildītāju likumā" ietvertajiem grozījumiem, kas paredz tiesas un ārpustiesas dokumentu izsniegšanas Latvijā saskaņā ar Hāgas konvenciju un regulu Nr. 1393/2007 funkciju nodot zvērinātiem tiesu izpildītājiem un Latvijas Zvērinātu tiesu izpildītāju padomei, vērtējama pozitīva ietekme uz tautsaimniecību un administratīvo slogu, jo tiek mazināta rajonu (pilsētu) tiesu noslodze, tā kā tiesas no 2019. gada 1. janvāra vairs neveiks kompetento iestāžu funkciju saistībā ar ārvalsts dokumentu izsniegšanas lūgumu izpildi.  Atbilstoši attiecīgās ārvalsts nacionālajās tiesību normās noteiktajam regulējumam ārvalsts kompetentajai iestādei, pēc kuras lūguma dokumentu izsniegšana tiks veikta, vai lietas, kuras ietvaros dokumentu piegāde veicama, dalībniekiem jāsedz izdevumi, kas saistīti ar dokumentu izsniegšanu Latvijā. Saskaņā ar Tiesu izpildītāju likuma 74. panta piekto daļu (likuma redakcijā, kas būs spēkā no 2019. gada 1. janvāra) izdevumus, kas saistīti ar tiesas un ārpustiesas dokumentu izsniegšanu, veido:  - zvērināta tiesu izpildītāja amata atlīdzība takses apmērā;  - zvērināta tiesu izpildītāja amata darbības veikšanai nepieciešamie izdevumi;  - Latvijas Zvērinātu tiesu izpildītāju padomes izdevumi, kas saistīti ar dokumentu saņēmējas iestādes funkcijas veikšanu.  Ar noteikumu projektu tiek noteikts to izmaksu daļas apmērs, kas saistīts ar zvērināta tiesu izpildītāja amata darbības veikšanai nepieciešamajiem faktiskajiem administratīviem izdevumiem. Šajā pozīcijā izdevumu summa veido 17 *euro*. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Kārtība, kādā ieinteresētā persona sedz ar tiesas un ārpustiesas dokumentu izsniegšanu, kas veikta saskaņā ar Hāgas konvenciju un regulu Nr. 1393/2007, saistītos izdevumus, tiks noteikta Ministru kabineta noteikumos, izpildot Tiesu izpildītāju likuma 74. panta sestajā daļā Ministru kabinetam noteikto deleģējumu (likuma redakcijā, kas būs spēkā no 2019. gada 1. janvāra).  Ņemot vērā, ka tiesas pavēstes un citu dokumentu piegāde jau šobrīd noteikta, kā viena no zvērināta tiesu izpildītāja amata darbībām un tās izpildes kārtību nosaka Ministru kabineta 2012. gada 26. jūnija noteikumi Nr. 444 "Kārtība, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus" (turpmāk – noteikumi Nr. 444), arī kārtību, kādā zvērināts tiesu izpildītājs piegādā dokumentus saskaņā ar ārvalsts kompetentās iestādes atbilstoši regulai Nr. 1393/2007 un Hāgas 1965. gada konvencijai iesniegtu lūgumu, kā arī attiecīgi Tiesu izpildītāju likuma 74. panta sestajā daļā Ministru kabinetam noteikto deleģējumu - kārtību, kādā Latvijas Zvērinātu tiesu izpildītāju padome izvērtē šādu ārvalsts kompetentās iestādes iesniegtu lūgumu un izdevumu, kas saistīti ar ārvalsts dokumentu izsniegšanas lūguma izpildi, segšanas kārtību, plānots noteikt noteikumos Nr. 444. Grozījumi noteikumos Nr. 444 tiek virzīti vienlaikus ar šo noteikumu projektu.  Atbilstoši plānotajam regulējumam, ievērojot Tiesu izpildītāju likuma 127. panta 14. punktā noteikto, ka Latvijas Zvērinātu tiesu izpildītāju padome veic dokumentu saņēmējas iestādes funkciju, organizējot dokumentu izsniegšanu Latvijā saskaņā ar Hāgas konvenciju un regulu Nr. 1393/2007, izdevumu, kas saistīti ar dokumenta piegādi, segšanai nepieciešamā summa būs iemaksājama Latvijas Zvērinātu tiesu izpildītāju padomes kontā vienlaikus ar lūguma par tiesas vai ārpustiesas dokumentu izsniegšanu iesniegšanu Latvijas Zvērinātu tiesu izpildītāju padomē. Ārvalsts kompetentās iestādes lūgumu un izsniedzamo ārvalsts dokumentu nosūtot konkrētām zvērinātam tiesu izpildītājam tālākas piegādes veikšanai, zvērināta tiesu izpildītāja amata darbību veikšanai nepieciešamo izdevumu segšanai ārvalsts kompetentās iestādes iemaksāto summu Latvijas Zvērinātu tiesu izpildītāju padome pārskaitīs uz zvērināta tiesu izpildītāja saimnieciskās darbības kontu. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2007. gada 13. novembra regula Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs (dokumentu izsniegšana), un ar ko atceļ Padomes regulu Nr. 1348/2000. Regulu Nr. 1393/2007 Eiropas Savienības dalībvalstīs piemēro no 2008. gada 13. novembra. |
| 2. | Citas starptautiskās saistības | Noteikumu projekts atbilst Hāgas 1965. gada konvencijas par tiesas un ārpustiesas dokumentu izsniegšanu civillietās un komerclietās 12. pantam. Konvencija Latvijā ir spēkā kopš 1995. gada 1. novembra. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums |  | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1393/2007 11. panta 2. punkts  Tomēr iesniedzējs apmaksā vai atlīdzina izmaksas, kas radušās saistībā ar:  a) tiesu varas amatpersonas nodarbināšanu vai tādas personas nodarbināšanu, kas ir kompetenta saskaņā ar saņēmējas dalībvalsts tiesību aktiem;  b) īpašas izsniegšanas metodes izmantošanu.  Izmaksas, kas radušās tāpēc, ka ir nodarbināta tiesu varas amatpersona vai persona, kas ir kompetenta saskaņā ar saņēmējas dalībvalsts tiesību aktiem, atbilst vienreizējai fiksētai samaksai, ko attiecīgā dalībvalsts iepriekš noteikusi, ievērojot proporcionalitātes un nediskriminācijas principu. Dalībvalstis informē Komisiju par šādām fiksētām samaksām. | Noteikumu projekta 1.1. apakšpunktā ietvertais 8.1 punkts:  "8.1 Izdevumus, kas saistīti ar tiesas un ārpustiesas dokumentu izsniegšanu Latvijā saskaņā ar Hāgas 1965. gada konvenciju par tiesas un ārpustiesas dokumentu izsniegšanu civillietās un komerclietās un Eiropas Parlamenta un Padomes 2007. gada 13. novembra regulu Nr. 1393/2007 par tiesas un ārpustiesas civillietu un komerclietu dokumentu izsniegšanu dalībvalstīs (dokumentu izsniegšana), un ar ko atceļ Padomes Regulu Nr. 1348/2000, sedz 17 euro apmērā kārtībā, kāda noteikta normatīvajā aktā par zvērināta tiesu izpildītāja veiktu dokumentu piegādi." | Regulas Nr. 1393/2007 11. panta 2. punkts tiek ieviests pilnībā. | | Noteikumu projekts neparedz stingrākas prasības, nekā to paredz regula Nr. 1393/2007. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Hāgas konvencijas 12. panta otrās daļas a) apakšpunkts:  "Iesniedzējs maksā vai atlīdzina izmaksas par:  a) tiesu varas amatpersonu vai saskaņā ar lūguma saņēmējas valsts nacionālo tiesību normām kompetentu personu nodarbināšanu;" | Noteikumu projekta 1.1. apakšpunktā ietvertais 8.1 punkts:  "8.1 Izdevumus, kas saistīti ar tiesas un ārpustiesas dokumentu izsniegšanu Latvijā saskaņā ar Hāgas 1965. gada konvenciju par tiesas un ārpustiesas dokumentu izsniegšanu civillietās un komerclietās un Eiropas Parlamenta un Padomes 2007. gada 13. novembra regulu Nr. 1393/2007 par tiesas un ārpustiesas civillietu un komerclietu dokumentu izsniegšanu dalībvalstīs (dokumentu izsniegšana), un ar ko atceļ Padomes Regulu Nr. 1348/2000, sedz 17 euro apmērā kārtībā, kāda noteikta normatīvajā aktā par zvērināta tiesu izpildītāja veiktu dokumentu piegādi." | | Hāgas konvencijas 12. panta otrās daļas a) apakšpunktā paredzētās saistības tiek izpildītas pilnībā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ar Latvijas Zvērinātu tiesu izpildītāju padomi saskaņots noteikumu projekta izstrādes laikā.  Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija.  Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada 25. oktobrī ievietots Tieslietu ministrijas tīmekļvietnē <https://www.tm.gov.lv/lv/cits/pazinojums-par-lidzdalibas-iespejam-likumprojekta-grozijumi-ministru-kabineta-2014-gada-7-janvara-no> un Valsts kancelejas tīmekļvietnē <https://www.mk.gov.lv/content/ministru-kabineta-diskusiju-dokumenti>.  Sabiedrības līdzdalība (iespēja rakstiski sniegt viedokli par noteikumu projektu) tiek daļēji īstenota paralēli noteikuma projekta saskaņošanas procesam (paziņojums par sabiedrības līdzdalības procesu publicēts 12 dienas pirms noteikumu projekta iesniegšanas izsludināšanai Valsts sekretāru sanāksmē), ņemot vērā nepieciešamību nodrošināt noteikumu projekts spēkā stāšanos ar 2019. gada 1. janvāri. |
| 3. | Sabiedrības līdzdalības rezultāti | Latvijas Zvērinātu tiesu izpildītāju padome atbalsta noteikumu projektā ietverto regulējumu.  Informācija par organizētās sabiedrības līdzdalības ietvaros saņemtajiem viedokļiem anotācijā tiks iekļauta pirms noteikumu projekta iesniegšanas Valsts kancelejā apstiprināšanai Ministru kabinetā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi atbilstoši ārējos normatīvajos aktos nostiprinātajai kompetencei nodrošinās zvērināti tiesu izpildītāj. Kā arī Latvijas Zvērinātu tiesu izpildītāju padome, ņemot vērā apstākli, ka ar Tiesu izpildītāju likumu dokumentu saņēmējas iestādes funkcija, organizējot dokumentu izsniegšanu Latvijā saskaņā ar Hāgas konvenciju un regulu Nr. 1393/2007, tiek nodota Latvijas Zvērinātu tiesu izpildītāju padomei.  Regulas Nr. 1393/2007 11. pantā dalībvalstīm noteiktā pienākuma informēt Komisiju par dokumentu izsniegšanas izmaksu noteikšanu izpildi nodrošinās Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas

valsts sekretārs Raivis Kronbergs

Timpare 67036829

evija.timpare@tm.gov.lv